ຕຸກຕາ ພູມິວົງ - ພໍ່
​ລາຍການ​ສຽງ​ເພງ​ຈາກ​ແດນ​ໄກ​ຂອງ VOA ຂໍຈັດເພງມ່ວນໆ ແລະມີຄວາມໝາຍດີ ກ່ຽວຂ້ອງກັບວັນພໍ່ ເພື່ອມອບໃຫ້ບັນດາພໍ່ທັງຫຼາຍ ຂໍໃຫ້ມ່ວນຊື່ນ ມີຄວາມສຸກແລະມີສຸຂະພາບເຂັ້ມແຂງຕະຫຼອດໄປ.
ສະບາຍດີ ຍິນດີຕ້ອງຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງ VOA ຄໍ່າຄືນວັນອາທິດມື້ນີ້ກົງກັບວັນພໍ່ແຫ່ງຊາດໃນສະຫະລັດອາເມຣິກາ ແລະວັນນະສອນ ກໍຕັ້ງໃຈ ທັງດີໃຈ ຍິ້ມນ້ອຍ ຍິ້ມໃຫຍ່ ເພາະວ່າ ໄດ້ມາຈັດເພງພິເສດໆ ໃນວັນສຳຄັນນີ້ ຊຶ່ງເປັນເພງທີ່ສະແດງອອກເຖິງຄວາມຮັກ ຄວາມຫວ່ງໃຍ ຄວາມເອົາໃຈໃສ່ ແລະຖະໜຸ ຖະໜອມ ຈາກພໍ່ ທີ່ມີຕໍ່ລູກ ແລະຈາກຄວາມກະຕັນຍູກະຕະເວທີ ຈາກຜູ້ເປັນລູກ ເຖິງພໍ່ ຜູ້ບັງເກີດເກົ້າ ວັນນະສອນຂໍຕາງໜ້າໃຫ້ຄະນະ VOA ຈັດມອບເພງທີ່ແທນຄວາມຮູ້ສຶກ ຂອງພວກລູກທີ່ມີຕໍ່ພໍ່ ເພື່ອສະແດງເຖິງຄວາມຮູ້ບຸນຄຸນ ກະຕັນຍູ ກະຕະເວທີ ແລະຕອບ ບຸນແທນຄຸນແດ່ບັນດາພໍ່ຜູ້ບັງເກີດເກົ້າ ຈຶ່ງຂໍມອບເພງ  ບົດປະພັນຂອງອາຈານ ແລະຂັບຮ້ອງໂດຍສິນລະປິນສາວ ສຽງມີພະລັງຢ່າງ ຂໍເຊີນໄປຟັງ ພ້ອມໆກັນເລີຍ ວັນນະສອນ ຕ້ອງຂໍຂອບໃຈ ເບ ອິນສີຊຽງໃໝ່ ຜູ້ຟັງຄົນສຳຄັນ ແລະທີ່ແນ່ໆ ກໍຄືເປັນ ຕົວຕັ້ງຕົວຕີຜູ້ນຶ່ງໃນປະຊາຄົມຝຣັ່ງ ທີ່ໃຫ້ການເອົາໃຈໃສ່ ແລະສະໜັບສະໜຸນສິນລະປິນ ລາວໃນທົ່ວໂລກ ຈຶ່ງໄດ້ສົ່ງຜົນງານເພງຂອງ  ມາໃຫ້ທາງເຮົາ ເພື່ອທີ່ ຈະໄດ້ຈັດອອກອາກາດໃຫ້ຊາວລາວໃນທົ່ວໂລກ ໄດ້ຮັບຟັງເພງລາວດີໆ ຊຶ່ງທາງເຮົາ ກໍໄດ້ນຳສະເໜີຜົນງານຂອງຜູ້ກ່ຽວໄປແດ່ແລ້ວຫວ່າງມໍ່ໆມານີ້ ແລະຄັ້ງນີ້ ຊື່ຂອງເພງທີ່ ຈະຫຼິ້ນໃຫ້ຟັງຕໍ່ໄປນີ້ ຊ່າງເຂົ້າກັບເທດສະການວັນສະຫຼອງວັນພໍ່ພໍດີ ເພາະສະນັ້ນເຮົາໄປພິສູດພ້ອມໆກັນເລີຍ ວ່າເພງ  ທີ່ເປັນບົດປະພັນຂອງສຸນິສາ ສົມມີໄຊ ຂອງ ຄ້າຍເພງ ນີ້ ຈະມີຄວາມມ່ວນແລະຫວານຊຶ້ງຂະໜາດໃດ ທີ່ສື່ສຳພັນລະຫວ່າງ ລູກ ກັບພໍ່ ເພງ  ຂອງເພງ  ຕໍ່ໄປນີ້ ເປັນເພງເສົ້າ ແຕ່ເນື້ອໄນຄວາມໝາຍ ນັ້ນ ແມ່ນດີເລີດ ເພາະວັນນະສອນຄິດວ່າ ອັນຄວາມຮັກຄວາມຫັວງດີ ທີ່ມີຕໍ່ບິດາ ຜູ້ບັງເກີດເກົ້ານັ້ນ ບໍ່ໄດ້ຈືດຈາງລົງໄປເລີຍ ເຖິງແມ່ນວ່າພໍ່ອັນເປັນທີ່ຮັກຈະຍັງມີຊີວິດຢູ່ ຫຼືລົ້ມຫາຍຕາຍຈາກກັນໄປເນີ້ນນານມາແລ້ວນັ້ນກໍຕາມ ເພງນີ້ ຈຶ່ງເໝາະສົມທີ່ສຸດ ໃນການທີ່ລູກຈະໄດ້ສະແດງອອກຊຶ່ງຄວາມຮູ້ສຶກທີ່ດີໆໃຫ້ພໍ່ ແລະທີ່ສຳຄັນໄປກວ່ານັ້ນ ກໍຄື ການທີ່ໄດ້  ສິນລະປິນທີ່ມີນ້ຳສຽງດີກັງວານ ໂດຍບໍ່ໄດ້ຫວັ່ນເກງ ຕໍ່ຄວາມມີປົມດ້ອຍ ຄວາມພິການທາງສາຍຕາຂອງຕົວເອງເລີຍແມ່ນແຕ່ນ້ອຍ ວັນນະ ສອນ ຂໍສະແດງຄວາມຍິນດີ ແລະສະໜັບສະໜຸນ ໃຫ້ນ້ອງບຸນລ້ວນ ຕັ້ງໃຈສ້າງຜົນງານ ດີໆໃຫ້ພວກເຮົາ ໄດ້ຮັບຟັງ ຢູ່ຕໍ່ໆໄປ ພົບກັນໃໝ່ໃນສັບປະ ດາໜ້າ ນອນຫຼັບຝັນຫວານ